Arbëresha Raça Shala është prokurore në Prokurorinë Themelore në Prishtinë, nga Shtatori i vitit 2014, me Dekretin e Presidentit të Republikës së Kosovës, Nr. DP-009-2014.

Ka fituar titullin *"Doktor në drejtësi"* në Universitetin e Tiranës, Fakultetin e Drejtësisë, në drejtimin publik, në vitin 2013, me disertacionin *"Mbrojtja kushtetuese e drejtave të njeriut në Kosovë."*, ndërsa ka studiuar në Fakultetin Juridik në Universitetin e Prishtinës, ku ka përfunduar studimet themelore dhe pasuniversitare të magjistraturës në drejtimin juridiko-penal.

Raça Shala ka një karrierë të pasur profesionale dhe njohuri të thella në drejtësi, e specializuar edhe në fushën e të drejtave të njeriut dhe krimeve të rënda. Ka pjesëmarrje aktive në konferenca të ndryshme vendore e ndërkombëtare, forume dhe simpoziume si dhe prezantime të punimeve shkencore. Po ashtu ka pjesëmarrje dhe angazhim të vazhdueshëm në trajnime në vend dhe jashtë vendit.

Gjuha angleze është një nga njohuritë e saj të mira, ndërsa njohja e gjuhës serbokroate është shumë e mirë.

Raça Shala ka publikime shkencore në fushën e drejtësisë të botuara në revista ndërkombëtare duke përfshirë temat e mbrojtjes së të drejtave themelore dhe rolin e Ombudspersonit në jurisprudencën kushtetuese të Kosovës, kontrollin incidental në jurisprudencën kushtetuese në Kosovë e tema tjera.